Οδύσσεια, ερωτήσεις κατανόησης 2ης ενότητας
(κυκλώστε τη σωστή απάντηση)
1. Πού βρίσκεται ο Ποσειδώνας;

α) Στους Υπερβόρειους, β) Στους Αιθίοπες,  γ) Στους Κύκλωπες

2. Τι πήγε να κάνει;

α) Να πάρει μέρος σε αγώνες πάλης, β) Να πάρει μέρος σε ποδοσφαιρικό αγώνα, γ) Να πάρει μέρος σε μια εκατόμβη

3. Πού συγκεντρώθηκαν οι υπόλοιποι θεοί;

α) Στον Όλυμπο, στο παλάτι του Δία, β) Στο σπίτι της Αθηνάς, γ) Στην ταβέρνα του κυρ-Γιάννη

4. Ποιον θυμήθηκε ο Δίας;

α) Τον Αίγισθο, που τον σκότωσε ο Ορέστης, β) Τον Μενέλαο που τον απάτησε η ωραία Ελένη

γ) Τον Αχιλλέα που τον σκότωσε ο Πάρης

5. Ποιος φταίει, σύμφωνα με τον Δία, που οι θνητοί πάσχουν και βασανίζονται;

α) Οι θεοί, β) Οι ίδιοι οι θνητοί

6. Τι έκανε ο Αίγισθος, παρά την προειδοποίηση των θεών;

α) Έσμιξε με τη γυναίκα του Αγαμέμνονα, β) Έσμιξε με τη γυναίκα του Μενέλαου, γ) Έσμιξε με τη γυναίκα του Οδυσσέα

7. Η Αθηνά, απαντώντας στον Δία, ποιον θυμήθηκε;

α) Τον Αχιλλέα, β) Τον Οδυσσέα, γ) Τον Πάτροκλο

8. Πού βρίσκεται ο Οδυσσέας;

α) Στο νησί της Καλυψώς, β) Στο παλάτι της μάγισσας Κίρκης, γ) Στη χώρα των Λωτοφάγων

9. Μένει εκεί με τη θέλησή του ή τον κρατάει με το ζόρι η θεά;

α) Μένει εκεί με τη θέλησή του, β) Τον κρατάει με το ζόρι η θεά

10. Τι εύχεται ο Οδυσσέας;

α) Να μείνει μαζί με την Καλυψώ για πάντα, β) Να δει καπνό της πατρικής του γης ψηλά να ανηφορίζει

11. Η Αθηνά κατηγορεί τον Δία ότι άδικα είναι θυμωμένος με τον Οδυσσέα.

α) ΣΩΣΤΟ, β) ΛΑΘΟΣ

12. Ο Δίας της απαντάει ότι δεν είναι ο ίδιος θυμωμένος με τον Οδυσσέα αλλά ο Ποσειδώνας είναι οργισμένος μαζί του

α) ΣΩΣΤΟ, β) ΛΑΘΟΣ

13. Τι έκανε ο Οδυσσέας και θύμωσε τον Ποσειδώνα;

α) Δεν πρόσφερε τις απαραίτητες θυσίες στον Ποσειδώνα, β) Έκλεψε την τρίαινα του Ποσειδώνα

γ) Τύφλωσε το μοναδικό μάτι του Κύκλωπα που ήταν γιος του Ποσειδώνα

14. Ο Δίας προτείνει όλοι οι θεοί να βοηθήσουν τον Οδυσσέα να γυρίσει σπίτι του

α) ΣΩΣΤΟ, β) ΛΑΘΟΣ

15. Οι θεοί διαφωνούν με την πρόταση του Δία!

α) Σωστά, κανείς θεός δε θέλει να επιστρέψει ο Οδυσσέας στην Ιθάκη, β) Λάθος, όλοι οι θεοί συμφωνούν με τον Δία και θέλουν να βοηθήσουν τον Οδυσσέα

16. Σύμφωνα με το σχέδιο που προτείνει η Αθηνά ποιοι θεοί θα πρέπει να αναλάβουν δράση;

α) Ο Ερμής και η Αθηνά, β) Η Αθηνά και ο Δίας, γ) Ο Δίας και ο Ερμής

17. Πού θα πρέπει να πάει ο Ερμής;

α) Να πάει στο νησί της Καλυψώς, β) Να πάει να βρει τον Ποσειδώνα

18. Τι θα πρέπει να ανακοινώσει ο Ερμής στην Καλυψώ;

α) Να παντρευτεί αμέσως τον Οδυσσέα, β) Να αφήσει τον Οδυσσέα να γυρίσει σπίτι του

19. Πού θα πρέπει να πάει η Αθηνά και ποιον θα πρέπει να βρει;

α) Να πάει στην Ιθάκη και να βρει τον Τηλέμαχο, β) Να πάει στην Σπάρτη και να βρει τον Μενέλαο

20. Γιατί η Αθηνά θέλει να βρει τον Τηλέμαχο;

α) Για να του βάλει τόλμη στην καρδιά του, β) Για να του πει να συγκαλέσει τους Αχαιούς σε συνέλευση και να διώξει τους μνηστήρες, γ) Για να τον στείλει στην Πύλο και στη Σπάρτη, ώστε να μάθει για τον πατέρα του και να αποκτήσει φήμη, δ) Για όλα τα παραπάνω

